ທ່ານ​ໂອ​ບາ​ມາ ​ແລະທ່ານ Cameron ສັນຍາວ່າ ຈະຕໍ່ສູ້ ຢ່າງແຂງຂັນ ກັບພວກຫົວຮຸນແຮງ 
ປະທານາທິບໍດີ​ ສຫລ ​ແລະ​ນາຍົກ​ອັງກິດ ກ່າວ​ວ່າ ພວກ​ທ່ານ​ຈະ​ບໍ່​ອະນຸຍາດ​ໃຫ້ ​ພວກ​ກໍ່​ການ​ຮ້າຍ ກົດ​ຂີ່ຕໍ່​ສິດ​ເສ​ລີ​ພາບ​ ໃນການ​ປາກ​ເວົ້າ​ ແລະ​ການສະ​ແດງ ​ຄວາມ​ຄິດ​ຄວາມ​ເຫັນ.
ປະທານາທິບໍດີສະຫະລັດ ທ່ານບາຣັກ ໂອບາມາ ແລະນາຍົກ ລັດຖະມົນຕີອັງກິດ ທ່ານ David Cameron ກ່າວວ່າ ພວກທ່ານ ຈະບໍ່ອະນຸຍາດໃຫ້ພວກກໍ່ການຮ້າຍ ກົດຂີ່ສິດເສລິພາບທາງດ້ານ ການປາກເວົ້າແລະການສະແດງອອກຊຶ່ງຄວາມຄິດຄວາມເຫັນ ໃນບົດຄວາມເຫັນຮ່ວມ ທີ່ພິມເຜີຍແຜ່ໂດຍໜັງສືພິມ ນັ້ນ ບັນດາຜູ້ນຳທັງສອງໄດ້ໃຫ້ຄຳໝັ້ນສັນຍາທີ່ຈະ ເອົາຊະນະພວກຄາດຕະກອນທີ່ໂຫດຮ້າຍປ່າເຖື່ອນເຫຼົ່າ ນີ້ ແລະຄວາມຄິດຄວາມອ່ານທີ່ປິດເບືອນຕໍ່ຄວາມ ຈິງນັ້ນ ທ່ານໂອບາມາ ແລະທ່ານ Cameron ໄດ້ກ່າວວ່າ ທັງໂລກຈະບໍ່ຢ້ານກົວຕໍ່ການ ຂົ່ມຂູ່ ໂດຍພວກຫົວຮຸນແຮງຈັດ ເຖິງແມ່ນວ່າ ພວກເຂົາຈະແມ່ນຜູ້ບ້າຄັ່ງຫຼົງໄຫລແຕ່ພຽງຜູ້ດຽວ ຫຼືເປັນກຸ່ມກ້ອນ ເຊັ່ນກຸ່ມກໍ່ການຮ້າຍ al Qaida, ກຸ່ມລັດອີສລາມ ຫຼືກຸ່ມ Boko Haram ກໍຕາມ ບົດຄວາມດັ່ງກ່າວໄດ້ພິມອອກເຜີຍແຜ່ ຫຼັງຈາກການໂຈມຕີກໍ່ການຮ້າຍ ທີ່ຮ້າຍແຮງເຖິງຕາຍ ທີ່ສຳນັກງານຂອງວາລະສານ Charlie Hebdo ໃນຝຣັ່ງ ປະທານາທິບໍດີ ໂອບາມາ ໄດ້ມີກຳນົດການທີ່ຈະຕ້ອນຮັບທ່ານ Cameron ດ້ວຍການຮັບປະ ທານອາຫານແລງແບບຈະເຮັດວຽກໄປນຳ ທີ່ທຳນຽບຂາວໃນວັນພະຫັດມື້ນີ້ ພວກທ່ານທັງສອງຈະໂອ້ລົມແລະປຶກສາຫາລືກັນຕື່ມອີກໃນວັນສຸກມື້ອື່ນ ໃນບົດຄວາມເຫັນຂອງພວກທ່ານນັ້ນ ທັງສອງຜູ້ນຳ ຍັງໄດ້ໃຫ້ຄຳໝັ້ນສັນຍາວ່າ ຈະສືບຕໍ່ ກົດດັນທາງດ້ານການທູດຕໍ່ຣັດເຊຍ ກ່ຽວກັບການເຄື່ອນໄຫວຂອງປະເທດດັ່ງກ່າວ ໃນຢູເຄຣນນັ້ນ